CELEX: 32014R1387
Language: et
Date: 2014-11-14 00:00:00
Title: Komisjoni delegeeritud määrus (EL) nr 1387/2014, 14. november 2014 , millega muudetakse nõukogu määruse (EÜ) nr 1528/2007 (millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodete suhtes kohaldatakse korda, mis on sätestatud lepingutes, millega või mille tulemusel luuakse majanduspartnerlus) I lisa

24.12.2014   
            
            
               ET
            
            
               Euroopa Liidu Teataja
            
            
               L 369/35
            
         KOMISJONI DELEGEERITUD MÄÄRUS (EL) nr 1387/2014,
   14. november 2014,
   millega muudetakse nõukogu määruse (EÜ) nr 1528/2007 (millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodete suhtes kohaldatakse korda, mis on sätestatud lepingutes, millega või mille tulemusel luuakse majanduspartnerlus) I lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. detsembri 2007. aasta määrust (EÜ) nr 1528/2007, millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodete suhtes kohaldatakse korda, mis on sätestatud lepingutes, millega või mille tulemusel luuakse majanduspartnerlus, (1) eriti selle artikli 2 lõiget 2,
   ning arvestades järgmist:
   
               (1)
            
            
               Nende soodustatud riikide loetelu, kelle suhtes kohaldatakse ELi tollimaksu- ja kvoodivaba impordirežiimi, on esitatud määruse (EÜ) nr 1528/2007 I lisas.
            
         
               (2)
            
            
               Kenya ei astunud vajalikke samme oma majanduspartnerluse vahelepingu ratifitseerimiseks ning kooskõlas määruse (EÜ) nr 1528/2007 artikli 2 lõikega 3, eriti selle punktiga b, lakkas määruse (EÜ) nr 1528/2007 kohaselt lubatud turulepääsu kord Euroopa Parlamendi ja nõukogu määruse (EL) nr 527/2013 (2) alusel tema suhtes kehtimast 1. oktoobril 2014.
            
         
               (3)
            
            
               Läbirääkimised majanduspartnerluslepingu üle Kenya ning Euroopa Liidu ja selle liikmesriikide vahel jõudsid siiski lõpule 16. oktoobril 2014.
            
         
               (4)
            
            
               Komisjonil on õigus võtta kooskõlas nõukogu määruse (EÜ) nr 1528/2007 artikliga 24a vastu delegeeritud õigusakte, et muuta kõnealuse määruse I lisa ja lisada sinna Aafrika, Kariibi mere ja Vaikse ookeani piirkonna riikide rühma kuuluvad piirkonnad või riigid, kes on viinud lõpule läbirääkimised Euroopa Liiduga sõlmitava lepingu üle ja vastavad GATT 1994 XXIV artikli nõuetele.
            
         
               (5)
            
            
               Pärast käesoleva määruse kohaldamise alguskuupäeva kohaldatakse Kenya lisamisel määruse (EÜ) nr 1528/2007 I lisasse tingimusi, mis on sätestatud määruse artikli 2 lõikes 3, eriti selle punktis b,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1528/2007 I lisasse lisatakse järgmine riik:
   
                
            
            
               KEENIA VABARIIK
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. november 2014
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 348, 31.12.2007, lk 1.
   
      (2)  Euroopa Parlamendi ja nõukogu määrus (EL) nr 527/2013, 21. mai 2013, millega muudetakse nõukogu määrust (EÜ) nr 1528/2007 seoses mitme riigi väljajätmisega läbirääkimised lõpule viinud piirkondade ja riikide loetelust (ELT L 165, 18.6.2013, lk 59).